́косъ: ́гг҃лъ предста́тель съ нб҃сѐ по́сланъ бы́сть рещѝ бцд̑ѣ, ра́дуйся, и со безпло́тнымъ гла́сомъ воплоща́ема тя̀ зря̀, гдс̑и, ужаса́шеся, и стоя́ше, зовы́й къ не́й такова̂я: ра́дуйся, є́юже ра́дость возсія́етъ: ра́дуйся, є́юже кля́тва исче́знетъ: ра́дуйся, па́дшагѡ ада́ма воззва́ніе: ра́дуйся, сле́зъ є́ѵиныхъ избавле́ніе: ра́дуйся, высото̀, неудобовосходи́мая человѣ́ческими по́мыслы: ра́дуйся, глубино̀ неудобозри́мая и а́гг҃льскима ѻчи́ма: ра́дуйся, я́кѡ єсѝ цр҃е́во сѣда́лище: ра́дуйся, я́кѡ но́сиши нося́щаго вся̂: ра́дуйся, ѕвѣздо̀, явля́ющая сл҃нце: ра́дуйся, утро́бо бжс̑твеннагѡ воплоще́нія: ра́дуйся, є́юже ѡбновля́ется тва́рь: ра́дуйся, є́юже покланя́емся творцу̀